cyanic-selkie/wikianc huggingface dataset:
Aphex Twin
Aphex Twin (født Richard David James 18. august 1971 i Limerick), oppvokst i Cornwall, er en engelsk musiker som jobber med elektronisk musikk. Han blir regnet som en av de mest innflytelsesrike musikerne innen techno, ambient, acid og drum and bass. Han har også laget musikk under aliasene Polygon Window, AFX og mange flere.
Biografi
Han vokste opp med to søstre. Foreldrene kom fra Wales. Ifølge Benjamin Middleton begynte James å produsere musikk i en alder av tolv. Som tenåring var han aktiv som DJ.
I 1991 dannet han Rephlex Records sammen med vennen Grant Wilson-Claridge.
Albumet han ga ut i 1994, Selected Ambient Works Volume II, er nummer 2 på Pitchfork sin liste over de beste ambient albumene, The 50 Best Ambient Albums of All Time.
Som Aphex Twin er James knyttet til Warp Records.
Musikkvideoer
Aphex Twin har gjort seg kjent for karakteristiske musikkvideoer, blant annet Come to Daddy (1997) og Windowlicker (1999) som er laget av Chris Cunningham. Musikkvideoene har ofte en ironisk vri. Noen av dem viser manipulerte bilder av ham selv som dame, eller som tvekjønn.
Hors d’œuvre
Hors d'œuvre er et fransk kulinarisk begrep (hors d' = utenfor, og œuvre = opus eller kunstverket) og kan oversettes med «appetittvekker», selv om dette ikke er dekkende. Hors d'œuvre uttales or-døvre. Begrepet beskriver små retter som skal vekke appetitten, enten før entrée/forrett eller mellom rettene.
American Automobile Association
American Automobile Association (AAA) er en amerikansk service- og interesseorganisasjon for bileiere og bilbransjen.
Hors d’œuvre
Om det er en god stund mens gjestene ankommer og måltidet blir servert blir det ofte servert hors d'œuvre i mellomtiden mens gjestene står, men kan også bli servert ved bordet. I prinsippet kan hva som helst bli servert som en appetittvekker, men som regel er det kald mat som ikke trenger å bli forberedt. Det kan være kanapéer, ulike typer snacks som ost, kjeks og druer, men også typer frukt og nøtter.
American Automobile Association
De ble stiftet 4. mars 1902, som en respons på dårlige veier og motstand mot biler blant befolkningen på grunn av støyen.
Hors d’œuvre
Et lignende begrep på italiensk er antipasto som betyr «før måltidet». I italiensk matlaging betyr det tradisjonelt kald mat som ost og rå eller marinerte grønnsaker, men også kaldt kjøtt som skinke, se prosciutto. Salat kan også bli inkludert, men ikke alltid.
American Automobile Association
AAA ga ut de første veikartene i 1905, og de første hotellguidene i 1917.
Båndiguaner
Båndiguaner er en slekt øgler som kun finnes på øygruppene Fiji og Tonga i Stillehavet. De nærmeste slektningene lever i Sør-Amerika i en avstand på over 8000 km.
De ligner på grønn iguan, men totallengden er maksimalt en meter. Ryggkammen er mindre enn hos slektningene. Alle artene er grønne med tverrbånd i en annen farge. Båndiguaner lever i skog. Ungene eter insekter, men de voksne er rene planteetere, som lever av blader, frukt og blomster.
En har trodd at båndiguanene stammer fra iguaner som er blitt transportert på flytende vegetasjon fra Sør-Amerika. Ifølge en ny teori har båndiguanene kommet fra Asia eller Australia. Boaslanger er kommet til øyene på samme måte. Grunnen til at det nå ikke finnes iguaner på øyene lenger vest, er at disse øyene ble kolonisert mye tidligere av mennesker, som jaktet på, og utryddet iguanene.
Før mennesker spredte seg utover i Stillehavet fantes det kjempeiguaner både på Fiji (Lapitiguana impensa) og Tonga (Brachylophus gibbonsi). Fiji hadde en megafauna med mange storvokste arter, blant annet duer, ovnhøns, en frosk, og en landlevende krokodille.
Arter
Tre nålevende arter er kjent:
Morin Dawa Daur-banneret
Morin Dawa Daur-banneret (kinesisk: 莫力达瓦达斡尔族自治旗, pinyin: Mòlìdáwǎ dáwò'ěrzú Zìzhìqí) er et autonomt banner (fylke) for minoriteten daur i byprefekturet Hulunbuir i den autonome region Indre Mongolia i Folkerepublikken Kina.
Befolkningen var på 288,124 innbyggere i 1999.
Samferdsel
Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.
Faxinal
Faxinal er en kommune i delstaten Paraná i sørregionen av Brasil.
Bergaskreda tunnel
Bergaskreda tunnel er en veitunnel på fylkesvei 337 i Luster kommune i Vestland. Tunnelen går gjennom Hosva ved Veitastrondvatnet. Den er 510 meter lang.
Getty Images
Getty Images er et bildebyrå med hovedkontor i Seattle i Washington.
Getty Images ble stiftet i 1993 og er den ledende leverandøren av bilder til bedrifter og privatpersoner med et arkiv på over 70 millioner bilder og 30 000 timer med film.
Satsingsområder
Byrået jobber mot tre hovedområder:
Getty har kontorer rundt om i hele verden samtidig som de selger på internett og via CD-ROM-kataloger via distributører.
Fjortis
Fjortis er en betegnelse på en ung og umoden tenåring. Uttrykket kommer fra svensk og er avledet av tallordet fjorton, og bruken hentyder at personen det er snakk om oppfører seg som en fjortenåring.
Uttrykket brukes vanligvis når en snakker om en jente, i stedet for når en snakker til henne.
Uttrykket kom i bruk rett før eller omkring 1990. Betegnelsen er kjønnsnøytral, men brukes oftest angående hunkjønn. Jenter i Oslo som passer til beskrivelsen ble ofte kalt berter før 1990 (alternativt Grorud-berter eller vestkant-berter alt etter lokaliteten).
Australian Automobile Association
Australian Automobile Association er en australsk bilorganisasjon som støtter og koorinerer sine medlemsklubber. Organisasjonen ble etablert i 1924.
Medlemsklubbene er australske motorklubber, selskaper som yter veihjelp og andre interesseorganisasjoner.
AAA er medlem av Alliance Internationale de Tourisme (AIT) og Det internasjonale bilsportforbundet (FIA).
Sunchon
Sunchon (Sunch'ŏn si) er en by i provinsen Sør-Pyongan i Nord-Korea.
Administrativ inndeling
Byen er delt inn i 21 dong (nabolag) og 11 ri (landsby).
Mudderkutling
Mudderkutling (Pomatoschistus norvegicus) er en fiskeart i gruppen kutlinger. Den blir opptil 8 cm lang og lever fra 30–325 m dybde. Den har tidligere blitt blandet sammen med sandkutling, så utbredelsen er noe usikker.
Tokchon
Tokchon (Tŏkch'ŏn si) er en by i provinsen Sør-Pyongan i Nord-Korea.
Byen er blant annet hjem til Sungrifabrikken, etablert i 1950, samt annen industri. Satellittbilder av byen viser st den er dekket av sot uten, menneskelig aktivitet, noe som tyder på at byen er helt eller delvis fraflyttet.
Administrativ inndeling
Byen er delt inn i en ŭp (småby), fire rodongjagu (arbeiderdistrikt) og 13 ri (landsby).
Dvergspolebusk
Dvergspolebusk (Euonymus nanus) er en løvfellende busk i spolebuskfamilien.
Den har en krypende eller opprett vekst og blir én til to meter høy. Kvistene er grønne og firkantede. Bladene er nåleformede til lansettformede. Blomstene er firetallige og hvitgrønne. Arten vokser i skyggefulle skoger i Kina, Mongolia, Sentral-Asia og vestover til de østlige Karpatene, Kaukasus og Tyrkia. Den dyrkes som hagebusk i Norge og er funnet forvillet noen få steder.
Namdaemun-markedet
Namdaemun-markedet (koreansk: Namdaemun-sijang) (marked på koreansk er si-jang) er et stort marked i Seoul i Sør-Korea. Markedet ligger nær den gamle bymurens sørport, Namdaemun. Plasseringen er sentral, og ligger bare ti minutters gange fra Seoul station og metro.
Namdaemun-markedet er et av de eldste markedene som fremdelss eksisterer i Sør-Korea, og er Seouls største marked. Markedet er ikke tilgjengelig med bil, så motorsykler er den vanligste transportmetoden inn og ut av markedet.
Det meste av markedet ligger utendørs, men flere butikker har egne lokaler inne i bygningene på stedet. Mange detaljister benytter markedet til storinnkjøp til sine egne butikker. Markedet er blitt en ettertraktet turistattraksjon, selv om de fleste kundene enda er koreanere.
Den øverste delen av den 600 år gamle byporten Namdaemun, som var av treverk, ble brannherjet om kvelden den 10. februar 2008.
Uruguay under Sommer-OL 1948
Uruguay under Sommer-OL 1948. Førtifire sportsutøvere fra Uruguay, deltok i åtte sporter, basketball, boksing, friidrett, roing, moderne femkamp, fekting, sykling og svømming under Sommer-OL 1948 i London. Uruguay kom på 26.-plass med en sølv- og en bronsemedalje.
Abu Musab al-Zarqawi
Abu Musab al-Zarqawi, arabisk ابو مصعب الزرقاوي, (sannsynligvis født 20. oktober 1966 i Zarqa i Jordan, død 7. juni 2006 i Baquba i Nord-Irak) var en islamistisk terroristleder fra Jordan. Han egentlige navn antas å ha vært Ahmad Fadeel al-Nazal al-Khalayleh (arabisk أحمد فاضل النزال الخلايله).
Oppvekst i Jordan
Faren til al-Zarqawi var en pensjonert jordansk offiser. Han døde i 1984. Familien tilhørte Beni Hassan-stammen, en jordansk gruppe som er lojal overfor den regjerende monarken i landet. al-Zarqawi vokste opp i byen al-Zarqa, ikke langt unna Amman. I sin ungdom var al-Zarqawi mest kjent som en enkel og temperamentsfull småkriminell. Han var praktisk talt analfabet og skal blant annet ha sittet fengslet for seksuelle overgrep (se omtale i den britiske avisa The Guardian).
I Jordan og Europa på 1990-tallet
I Jordan ble al-Zarqawi fengslet med en dom på 15 år, anklaget for forsøk på å styrte kongen og etablere et islamsk kalifat i landet. Han fikk imidlertid amnesti etter bare tre år i forbindelse med kong Abdullahs kroning i 1999. Like etter frigivelsen forlot al-Zarqawi Jordan. Han ble senere dømt til døden in abesentia for planlegging av angrep mot amerikanske og israelske turister.
Vestlige etterretningsorganisasjoner fikk etter hvert indikasjoner på at al-Zarqawi hadde søkt tilflukt et sted i Europa. Tyske sikkerhetstjenester avdekket bl.a en militant islamittisk celle, som hevdet at al-Zarqawi var deres leder. Medlemmene i cellen fortalte i avhør at deres gruppe var spesielt for jordanere som ikke ville bli med i al-Qaida.
Tilbake til Afghanistan
Neste stopp for al-Zarqawi var en retur til Afghanistan. Der skal han ha satt opp en treningsleir like ved byen Herat, ikke langt fra grensen mot Iran. I denne leiren skal det ha vært gitt opplæring i produksjon og bruk av giftig gass. I denne perioden skal al-Zarqawi ha fornyet båndene til al-Qaida. al-Zarqawi skal ha flyktet til Irak i 2001 etter at USA angrep leiren hans med Tomahawk-raketter.
I Irak 2001–2006
Den offisielle amerikanske holdningen er al-Zarqawi dro til det nordlige Irak på oppdrag fra al-Qaida. Der etablerte han et samarbeid med Ansar al-Islam og skal ha opprettet opprørsgruppen Jama'at al-Tawhid wal Jihad. Hans irakiske gruppe tok offisielt al Qaida-navnet i oktober 2004.
2002
I oktober 2002 ble al-Zarqawi anklaget for henrettelsen på den amerikanske nødhjelpsarbeideren Laurence Foley i Amman i Jordan. Noen måneder etter dette ble han navngitt som hovedmannen bak en serie med bombeangrep fra Casablanca i Marokko til Istanbul i Tyrkia.
Niels Peter Høegh Hagen
Niels Peter Høegh Hagen (født 15. oktober 1877 på Gunderstedgård ved Nibe, død ca. 15. november 1907) var en dansk løytnant og kartograf.
Abu Musab al-Zarqawi
2003
19. august 2003 rammes FN-kontoret i Bagdad rammes av en bombe og 23 blir drept. 29. august samme år blir en helligdom i byen Najaf rammet av en bombe, 85 blir drept her, inklusive sjia-mullahen Muhammad Baqr Hakim. Begge aksjonene linkes til al-Zarqawi.
2004
2. mars 2004 skjer så flere koordinerte angrep mot sjiamuslimske moskeer, under Ashoura-høytiden. Minst 181 blir drept i dette angrepet som al-Zarqawi skulle stå bak. 11. mai blir så gisselet Nick Berg halshogd, den første av ni utenlandske gisler som blir drept i 2004. Det hevdes al-Zarqawi selv drepte Berg og senere Eugene Armstrong.
Zarqawi ble også utpekt som hjernen bak et planlagt terrorangrep i 2004 der den jordanske statsministerens kontor, etterretningstjenestens hovedkvarter og den amerikanske ambassaden skulle angripes med kjemiske våpen. Senere i 2004 ble al-Zarqawi fanget av irakiske styrker, men sluppet fri da de ikke gjenkjente han.
14. september 2004 rammes politirekrutter av bomber. 47 omkommer i et al-Zarqawi-koblet angrep. Senere på året, 19. desember, står angivelig al-Zarqawi bak bilbomber som dreper 60 mennesker i Najaf og Karbala.
2005
I januar står al-Zarqawi bak et angrep i Hilla mot en gruppe av irakiske politi og nasjonalgardister, der 125 mennesker blir drept.
20. februar 2005 mente amerikanske styrker at det var like før de hadde fanget al-Zarqawi.
Han antas videre å ha stått bak tre selvmordsangrep mot hotell i Amman 9. november 2005. 60 mennesker ble drept. I tillegg skal han ha stått bak andre angrep i Jordan og et rakettangrep fra Libanon inn i de nordlige delene av Israel.
2006
Ifølge media-rapporter i april skulle al-Zarqawi ha mistet flere av sine "politiske fullmakter" i Al-Qaida-gruppen. Dette kom som en følge av angrepene mot hotellene i Amman i 2005.
Dødsfall
al-Zarqawi ble drept i et amerikansk flyangrep mot et hus i utkanten av den irakiske byen Baquba 8. juni 2006. I tillegg til al-Zarqawi og hans åndelige veileder, ble syv andre drept i angrepet, inkludert hans kone og ett år gamle sønn.
Amerikanske militære opplyste dagen etter angrepet at al-Zarqawi fremdeles var i live da amerikanske styrker nådde frem til den dødelig sårede terrorlederen etter luftangrepet. Han døde kort tid etterpå.
Den 10. juni påstod et vitne overfor Associated Press at han så amerikanske soldater dra den hardt skadede al-Zarqawi ut av ambulansen og deretter slått ham til døde.
Kaechon
Kaechon (Kaech'ŏn si) er en by i provinsen Sør-Pyongan i Nord-Korea.
Administrativ inndeling
Byen er delt inn i 25 dong (nabolag) og 11 ri (landsby).
Zugspitze
Zugspitze er med 2962 meter det høyeste fjellet i Tyskland. Det ligger i Øst-Alpene på grensen mellom Bayern og Tirol (Østerrike).
Hvis man ikke har lyst til å bestige det steile og krevende fjellet selv, kan man komme til toppen med en bane både fra den tyske og den østerrikske siden. På toppen kan man poste et brev i Tysklands høyest beliggende postfilial.
Fjellet ble besteget offisielt første gang i 1820, men det er meget sannsynlig at lokale beboere allerede tidligere hadde vært på toppen.
Det går en taubane opp til toppen fra den tyske siden, Eibsee-taubanen.
Killyleagh
Killyleagh er en by i Down i Nord-Irland. Navnet betyr «Heltenes etterkommeres kirke».
Byen er mest kjent for et slott fra det 12. århundre, og for å være fødestedet til sir Hans Sloane, grunnleggeren av British Museum.
Dans til musikken
Dans til musikken er et samlealbum som ble gitt ut i 2006 for å hedre Lasse Myrvolds (1953–2006) bidrag til norsk populærmusikkhistorie. Hovedmannen bak prosjektet var Calle Hamre, og inntektene fra platen skulle gå til Myrvolds datter, Natalie. Albumet, som ble gitt ut av Reel Noise Records, inneholder også Myrvolds siste innspilling med Kong Klang, som ble gjort ferdig så sent som tre uker før han døde. Lanseringsdatoen var opprinnelig satt til 28. august 2006, men forsinkelser gjorde at den først kom 4. september, dagen etter at Myrvold gikk bort. Plata ble lansert på et arrangement på Garage samme kveld.
Thorolf Rafto
Rafto hadde et sterkt engasjement for undertrykte og forfulgte, spesielt bak jernteppet. Under et besøk i Praha i 1979 trosset han de kommunistiske myndighetene og holdt private forelesninger for studenter som var utvist fra universitetet for politisk aktivisme. Dette førte til at han ble arrestert og mishandlet av det tsjekkoslovakiske politiet. Blant annet ble Rafto slått kraftig i hodet. Han kom seg aldri etter skadene og døde etter lang tids sykeleie i 1986.
Raftoprisen
Kort tid etter Raftos død ble Thorolf Raftos stiftelse for menneskets rettigheter stiftet. Raftostiftelsen deler hvert år ut Raftoprisen.
Familie
Thorolf Rafto var far til journalisten Egil Rafto.
Fazenda Rio Grande
Fazenda Rio Grande er en kommune i delstaten Paraná i sørregionen av Brasil.
MS «Regina Baltica»
Annen bruk
Fergen har vært utleid som hotellskip under en NATO-øvelse, og lå da ved kai i Bodø. Ellers har hun vært utleid til fart i Middelhavet.
NOHAB
NOHAB (forkortelse for Nydqvist & Holm AB) var en svensk industribedrift lokalisert i Trollhättan i Sverige. Selskapet ble grunnlagt av Antenor Nydqvist, Johan Magnus Lidström og Carl Olof Holm i 1847 som Trollhättans Mekaniska Verkstad hvor hovedproduktet var turbiner for vannkraftverk. I 1865 produserte selskapet sitt første damplokomotiv og allerede i 1912 rullet lokomotiv nummer 1 000 ut av fabrikken. Blant annet leverte NOHAB lokomotivtypen Di 3 til NSB på 1950-tallet.
I 1916 gikk TMV på børsen og skiftet navn til NOHAB. Mellom 1921 og 1924 produserte NOHAB 500 lokomotiver for jernbanen i Russland og senere 20 diesellokomotiver for den ungarske statsbanen Magyar Államvasutak, men som på grunn av Jernteppet etter hvert stoppet videre levering. Disse lokomotivene fikk typenavnet M61, og er i dag ikke lenger i bruk. Interessegrupper i Ungarn har tatt vare på noen eksemplarer.
I 1930 startet NOHAB med å fabrikkere flymotoren Bristol Jupiter under lisens fra Bristol Aeroplane Company (BAC), men denne produksjonen og resten av flymotordivisjonen ble i 1932 skilt ut fra NOHAB og dannet sammen med AB Svenska järnvägsverkstäderna fra Linköping flyprodusenten SAAB. Etter denne prosessen konsentrerte NOHAB seg med å produsere turbiner for kraftverk og middels store skipsmotorer samt lokomotiver. Selskapet er også kjent for å ha produsert karosseriet til stridsvognen Stridsvagn 103 før det på grunn av økonomiske problemer gikk konkurs i 1979.
Mokkurkalve
Mokkurkalve er i norrøn mytologi en kunstig jotne av leire. Jotnene lagde ham for at han skulle bistå Rungne i hans kamp mot Tor. Figuren er ufattelig stor og har et avskrekkende utseende. Jotnene setter inn et hjerte fra en hoppe i ham og synger over ham for å gi ham bevissthet og makt. Men Mokkurkalve blir skremt foran den sterke Tors åsyn, og Tjalve dreper ham med en velrettet pil.
Fridtjof Nansens plass (Oslo)
Fridtjof Nansens plass (1-9, 2-8) er en plass i Vika i Oslo sentrum. Plassen ligger nord for Rådhuset i Oslo ved rådhusets hovedinngang. Plassen er formet som en trekvart sirkel omkring rampen som fører opp til rådhusets borggård. Bygningene som omgir plassen ble oppført i slutten av 1930-årene mens rådhuset var under bygging.
«Cirkelplassen – Rådhusplassen»
Plassen ble utformet av arkitektene Arnstein Arneberg og Magnus Poulsson, som i 1918 vant arkitektkonkurransen om Rådhuset med prosjektet «Dag», alternativet «Columbi egg». Den sirkelformede plassen inngikk i alle de seks utkast som arkitektene utarbeidet før byggestart for Rådhuset i 1931. Før 1930 ble den planlagte plassen kalt «Cirkelplassen» både av arkitektene og allmennheten. Men 1930 ble den kalt «Rådhusplassen». Og slik var den tenkt, mens plassen på Rådhusets sjøside ble kalt «Havneplassen» i arkitektenes presentasjon fra 1933.
Etter at Fridtjof Nansen døde i 1930, måtte Oslo kommune finne en verdig gate eller plass å kalle opp etter den berømte polfareren, oppdageren, diplomaten og vitenskapsmannen. Valget falt på den halvferdige «Rådhusplassen», som i 1934 ble Fridtjof Nansens plass. På rådhusets vestvegg, ut mot Kronprinsesse Märthas plass, er det en byste av Nansen. Like i nærheten finnes gater oppkalt etter to andre polfarere: Roald Amundsen og Otto Sverdrup.
Etter navnebyttet overtok den prosjekterte «Havneplassen» på Rådhusets sjøside (mot syd) navnet Rådhusplassen.
Northbrookøya
Northbrookøya (russisk Остров Нортбрук; Ostrov Nortbruk) er en øy helt sør i Frans Josefs land i Russland. Det høyeste punktet på øya er 344 meter over havet.
Northbrookøya er en av de mest tilgjengelige i øygruppa og ble derfor ofte benyttet som hovedbase for polekspedisjoner sent på 1800-tallet og tidlig på 1900-tallet.
Øya er oppkalt etter jarlen av Northbrook, som var president i Royal Geographical Society mellom 1890 og 1893.
Historie
Kapp Flora er et isfritt område sørvest på Northbrookøya (79°57′N 50°05′E) og er historisk viktig. Den britiske segleren og utforskeren Benjamin Leigh Smith forliste ved Kapp Flora i 1881. I 1896 møttes tilfeldigvis utforskerne Fridtjof Nansen og Frederick George Jackson her. Jackson var leder for Jackson-Harmsworth-ekspedisjonen og hadde base ved Kapp Flora, da møtet skjedde 17. juni 1896.
Et nes nord på øya, ved 80°55'N, heter Kapp Bruce etter William Speirs Bruce, en skotsk zoolog og oseanograf som hadde vært medlem av Jackson-Harmsworth-ekspedisjonen. I 1904 ble det vunnet ut kull omtrent 150 meter oppe i fjellsiden av utforskere fra den amerikanske Ziegler-Fiala-ekspedisjonen som måtte overvintre her etter at skipet sank ved Rudolføya. Etter en strabasiøs ildprøve kom sjømennene Valerian Albanov og Aleksander Konrad, som de eneste overlevende etter den mislykkede ekspedisjonen til «Svjataja Anna», til Kapp Flora i 1914. Albanov og Konrad ble reddet i tide av «St. Foka», mens de gjorde seg klar for å overvintre.
Idar Ingebrigtsen
Idar Ingebrigtsen (født 23. mars 1917, død 17. november 2004) var en norsk kunstmaler fra Tromsø.
Ingebrigtsen startet sin kunstutdanning som 27-åring, ved Otte Skölds Målarskola i Stockholm, mens han fikk sin videre utdanning på Kunstakademiet i København 1948-49 hvor han studerte under Aksel Jørgensen.
Sammen med sin danskfødte kone Eka startet han Tromsø Barneteater på 1960-tallet. Ingebrigtsen var også med i kampen for å realisere Hålogaland Teaterselskap og en av hovedmennene bak opprettelsen av Nordnorske Bildende Kunstnere.
En stor del av hans samling er vist i Tromsø kunstforening, gitt av Troms fylkeskommune til Tromsø kommune i forbindelse med byjubileet i 1994.
Duncan Edwards
Duncan Edwards (født 1. oktober 1936, død 21. februar 1958) var en britisk fotballspiller. Edwards var midtbanespiller i Manchester United, og ble regnet som den mest talentfulle av «Busby Babes», som dominerte engelsk fotball på siste halvdel av 1950-tallet. I tenårene fikk han kallenavnet «The Man Boy». Han døde i 1958, 21 år gammel, som følge av skadene han pådro seg i München-ulykken.
Ungdomstalentet
Edwards debuterte for United som 16-åring i april 1953. Sesongen etter var han tilnærmet fast på laget, og ble raskt anerkjent som et av ligaens aller største talenter. Han debuterte på i april 1955, 18 år og 183 dager gammel, og var med det Englands yngste landslagsspiller etter krigen – en rekord som sto i nesten 43 år før den ble slått av Michael Owen, og senere Wayne Rooney. Totalt spilte Edwards 18 A-landskamper, og scoret fem landslagsmål. Mange så for seg den unge midtbanespilleren som en fremtidig landslagskaptein.
Sagt om Duncan Edwards
Bobby Charlton har sagt om Duncan Edwards: «Han er den eneste fotballspilleren som har fått meg til å føle meg underlegen». Dessuten har han sagt at han aldri har sett et større talent, hverken før eller siden. Matt Busby har sagt at Duncan var den eneste spilleren han ikke klarte å erstatte. Stanley Matthews sa at han var som en klippe i et stormfullt hav, og Bobby Moore sammenliknet han med Gibraltarfjellet. Tommy Docherty mente man kunne «glemme Best, Pelé og Maradona – Duncan Edwards var den største av alle».
Tragedie
På klubbnivå rakk Edwards å spille 177 førstelagskamper for United. Han scoret 21 mål for klubben, og ble ligamester i 1955-56 og 1956-57. Hans siste kamp var kvartfinaleoppgjøret i Europacupen mot jugoslaviske Røde stjerne Beograd (Crvena zvezda) 5. februar 1958 – en kamp som endte 3-3. Dagen etter da laget var på vei hjem, måtte flyet mellomlande i München for å etterfylle drivstoff. Da flyet skulle ta av igjen inntraff en ulykke. Sju av Edwards' lagkamerater døde momentant. Edwards svevde mellom liv og død i 15 dager før han til slutt døde på sykehuset i München. Men først hadde han rukket å spørre assistentmanager Jimmy Murphy: «Hvilket klokkeslett er avspark mot Wolves på lørdag, Jim?»
I Dudley finnes en statue av Duncan Edwards, en minneplakett og kirken St. Francis' Church i Dudley har et vindu med Edwards avbildet i farget glass.
MS «Ragnvald Jarl»
MS «Ragnvald Jarl» er et tidligere hurtigruteskip som ble overlevert rederiet Det Nordenfjeldske Dampskibsselskab i juli 1956. Skipet ble bygd ved det tyske verftet Blohm & Voss i Hamburg og gikk i fast trafikk som hurtigrute i perioden 1956 til 1995. I 1996 endret skipet navn til MS «Gann» og ble brukt som skoleskip av Rogaland videregående sjøaspirantskole, og i 2007 ble hun kjøpt av Sørlandets Seilende Skoleskibs Institution og fikk navnet «MS Sjøkurs». Der ble hun fram til 2019 benyttet som skoleskip ved Sørlandets maritime videregående skole i Kristiansand.
Det Nordenfjeldske Dampskibsselskab hadde som tradisjon å navngi skipene sine etter norske herskere og kongelige. Ragnvald Orknøyjarl regjerte på Orknøyene i perioden 1129–1158. Ragnvald Mørejarl regjerte på Nordvestlandet i perioden 830–892.
I 2021 var skipet i Polen for total restaurering tilbake til slik den så ut da skipet var nytt. Et annet hurtigruteskip, MS «Lofoten», ble tatt i bruk som skoleskip i 2021.
Historie
I løpet av andre verdenskrig gikk mange av hurtigruteskipene tapt, og eldre skip måtte settes inn i ruten som en midlertidig løsning. En gjenoppbygging av hurtigrute-flåten ble startet, og MS «Ragnvald Jarl» var det tiende nybygget etter krigen. MS «Ragnvald Jarl»s søsterskip MS «Finnmarken», også fra 1956, er bevart og står utstilt ved Hurtigrutemuseet på Stokmarknes.
I hurtigruten
19. april 1956 ble skipet sjøsatt og døpt MS «Ragnvald Jarl» med hjemmehavn Trondheim, og 24. juli 1956 ble skipet overlevert Det Nordenfjeldske Dampskibsselskab. Skipet la ut på sin første rundtur i hurtigruten 28. juli 1956. I september 1957 var det en mindre brann i innredningen ombord. Etter 11 års drift seilte hun i november 1967 til verftet Blohm & Voss i Tyskland for oppgradering og oppussing, og hovedmotoren ble modifisert for å kunne gå på tungolje. 20. februar 1972 grunnstøtte hun i Risøyrenna, og 27. oktober samme år kolliderte MS «Ragnvald Jarl» med MS «Uløytind» under Tromsøbroen. I 1983 ble omfattende oppgraderinger gjennomført ved Mjellem & Karlsen Verft i Bergen. 12 nye lugarer ble innredet, og kafeteriaen og resepsjonen ble ombygget. Skipet var tilbake i hurtigrutetrafikk i desember 1983.
Annie Famose
Annie Famose (født 16. juni 1944 i Jurançon) er en tidligere fransk alpinist. Hun var med på det franske alpinlandslaget som var dominerende i internasjonale mesterskap på 1960-tallet.
MS «Ragnvald Jarl»
I hurtigruten
I 1984 ble Det Nordenfjeldske Dampskibsselskab kjøpt opp av Kosmos, men hurtigrutedriften fortsatte som før. I 1987 ble rederiet omdøpt NFDS Shipping, og i august 1989 ble rederiets to gjenværende hurtigruteskip («Ragnvald Jarl» og «Harald Jarl») solgt til Troms Fylkes Dampskibsselskap (TFDS). Skipene beholdt navnene, men fikk nye skorsteinsmerker og Tromsø som hjemmehavn. Den 9. september 1995 gjennomførte MS «Ragnvald Jarl» sin siste rundtur i hurtigruten, og ble lagt ut for salg.
12. serierunde i Tippeligaen 2008
12. serierunde i Tippeligaen 2008 startet onsdag 2. juli klokken 19:00 med Rosenborg mot Aalesund. Runden fortsatte lørdag 5. juli klokken 19:00 med Brann mot Bodø/Glimt. Runden fortsatte med fire kamper søndag 6. juli, tre kamper klokken 18:00 og én kamp 20:00. Runden avsluttet mandag 7. april klokken 19:00 med Viking mot Fredrikstad.
MS «Ragnvald Jarl»
Etter hurtigrute-karrieren
I 2013 ble skipet brukt i NRKs Sommeråpent, og dette ble gjentatt sommeren 2015. I forbindelse med Sommeråpent i 2015 ble det også spilt inn et 41-episoders krim-drama Mysteriet på Sommerbåten. Dramaserien ble spilt inn og sendt samme dag på reiserutens 41 forskjellige anløp fra Vadsø til Oslo og på selve sommerbåten MS «Sjøkurs» i løpet av reiserutens åtte uker. Sommerbåtens reiserute var på ca. 2,670 km (1,446 nautiske mil) slik at «Mysteriet på Sommerbåten» ble «verdens lengste dramaserie» som ble spilt inn over den lengste geografiske distansen/området. Dette var en ny måte og produsere en dramaserie på, som aldri hadde blitt gjort før.
I starten av januar 2019 la de ned skolen ettersom oppdateringene som krevdes ble for dyre. Av de 60 elevene som var ombord begynte de som gikk første året å søke på andre skoler for neste år. En del av elevene gikk over til skoleskipet MS «Gann» (det tidligere hurtigruteskipet MS «Narvik») i Stavanger. Sjøkurs ble solgt og senere slept til Gdańsk for ombygging og restaurering til opprinnelig stand.
Skipet
Ved levering var MS «Ragnvald Jarl»s tonnasje 2 196 bruttoregistertonn, 1 097 nettoregistertonn, og lasteevnen var på 659 dødvekttonn. Lasterommene lå forut, og lasting og lossing foregikk med to skipskraner med henholdsvis 3 tonns og 1,75 tonns løftekapasitet. Hovedmotoren var en tisylindret MAN dieselmotor med ytelse 2 960 hk, noe som ga en toppfart på 16,9 knop. Skipet hadde to passasjerklasser. 1. plass (1. klasse) lugarer og salonger lå midtskips, mens 2. plass lå akter. Totalt var det 205 køyeplasser ombord, og skipet var sertifisert for 585 passasjerer i innenskjærs fart. Mannskapslugarene og postkontoret lå forut. Som skoleskip består mannskapet av 60 elever og 20 befal.
Annie Famose
Karrierens høydepunkt var gullmedaljen i slalåm under VM 1966 i chilenske Portillo, der det franske laget nesten gjorde rent bord. Hun vant foran lagvenninnen Marielle Goitschel og amerikanske Penny McCoy.
Famose la opp etter OL 1972 i Sapporo.
Musikk i Final Fantasy IV
Musikken i Final Fantasy IV ble komponert av Nobuo Uematsu. Albumet Final Fantasy IV Original Sounds Version inneholder nesten all musikken fra spillet og ble utgitt av Square Co./NTT Publishing i Japan og senere utgitt på nytt av NTT. Det ble også utgitt i Nord-Amerika av Tokyopop som Final Fantasy IV Official Soundtrack: Music from Final Fantasy Chronicles med ett ekstraspor. Det har siden blitt gjenutgitt flere ganger med mindre forandringer som en del av Final Fantasy Finest Box og som Final Fantasy IV DS OST. Et arrangert album kalt Final Fantasy IV Celtic Moon, med utvalgt musikk fra spillet fremført i keltisk stil av Máire Breatnach, ble utgitt av Square og senere av NTT Publishing. I tillegg ble et album med piano-arrangement, spilt av Toshiyuki Mori og kalt Piano Collections Final Fantasy IV, utgitt av NTT.
Musikken ble generelt sett godt mottatt. Kritikere har prisrost kvaliteten på komposisjonene til tross for SNES-ens begrensninger og reagert positivt til de arrangerte albumene. Flere spor, som «Theme of Love», er fremdeles populære og har blitt fremført av flere orkester og utgitt på flere album av både Square og andre grupper.
Uematsu har sagt at komponeringsprosessen var vanskelig og involverte mye prøving og feiling som førte til at staben måtte tilbringe flere netter i soveposer hos Square. Han la mye av ansvaret for disse problemene på det faktumet at det var hans første lydspor for SNES-ens maskinvare. Alle hans tidligere lydspor hadde blitt laget for NES. Avsnittet han skrev for Final Fantasy IV Original Sounds Version ble undertegnet med «1:30 a.m. (in the office, naturally)». Uematsu har også sagt at siden musikk spilt av SNES ikke hørtes ut som et orkester, følte han at han kunne skrive musikk i andre stilarter. I juni 2007 holdt Square Enix en audition for å finne en vokalist som kunne synge «Theme of Love» omarrangert av Uematsu. Megumi Ida ble valgt fra rundt 800 søkere og den ble inkludert på Nintendo DS-porten av spillet og portens album.
Christian Frederiks plass (Oslo)
Christian Frederiks plass er en plass med park (restene av Paléhaven) sydøst for Jernbanetorget i Oslo sentrum. Det fantes adresser tilhørende plassen (2-6), men disse ble fjernet i 2012 til fordel for Dronning Eufemias gate.
Plassen
Plassen ble i 1914 oppkalt etter Christian Frederik (1786–1848), dansk-norsk kronprins fram til 1814 og dansk konge 1839-1848, i forbindelse med at det var 100 år siden han var norsk konge fra 17. mai til 10. oktober 1814. Hans navn ble knyttet til denne plassen fordi mesteparten hadde tilhørt hagen foran Paléet, landets første kongebolig i nyere tid, og fordi Christian Frederik var den første konge som bodde der.
Plassen er 7,4 mål stor og avgrenses av Østbanehallen (tidligere Østbanestasjonen) i nord, Strandgata i vest, Prinsens gate i syd og trappene mot Flytogterminalen og Hotell Opera i øst.
Området plassen ligger på ble fylt opp som land på begynnelsen av 1700-tallet.
Skulpturgruppen «Solen og Jorden», utført i stein og bronse av Ørnulf Bast, ble satt opp i 1986 i en fontene på plassen. Anlegget ble bekostet av Den Norske Amerikalinje, kommunen og legatene til Oslo Bys forskjønnelse. På plassen er det uteservering i sommersesongen.
I noen år frem til 2011 var området vest på plassen, som fikk navnet Plata, samlingssted for rusmiddelavhengige. Omfattende mengder illegale rusmidler ble omsatt, og handelen ble stiltiende tolerert av myndighetene. Det ble kritisert at dette var det første som møtte turister som kom med tog til hovedstaden. I 2004 grep politiet inn og miljøet ble til fortvilelse for handelsstanden i Skippergata flyttet dit. Våren 2009 hadde imidlertid mange i miljøet flyttet tilbake til plenen på gamle plata.
Paléhaven
Langs Prinsens gate står en lindeallé som er restene av Paléhaven (Paléhagen), anlagt i 1760-årene av Christian Ancher (1711–1765), eier av Paléet i kvartalet på motsatt side av Strandgaten. Paléet var en viktig bygning i byen fra midt på 1700-tallet som bolig for eierne av byens ledende handelshus, og særlig fra 1805 som kongebolig inntil Slottet sto ferdig i 1848. Kongen hadde fast plass til sitt skip ved hagen. Noe av jorden som ble brukt til hagen kom fra England og var fraktet som ballast på Anchers trelastskuter.
Bernt Anker testamenterte i 1801 Paléet til offentlig bruk, og etter hans død i 1805 ble det besluttet å overdra det «til Beboelse for den kongelige Familie, saa ofte Norge maatte nyde det Held, at nogen af vort Kongehuus her opholder sig.» Samtidig ble Paléhagen testamentert til Christiania Kathedralskole for at elevene skulle få drive botaniske forsøk og øvelser der. Naturhistorikeren Martin Richard Flor (1772–1820) satte igang med å gjøre Paléhagen istand som skolehage, landets første sådanne. Han brukte sine akademiske kontakter i København til i hemmelighet å skaffe frø til eksperimentet:
Mange av vekstene hadde aldri tidligere vært forsøkt dyrket i Norge. Flor tok vare på, presset og tørket, minst et eksemplar av hver plante for Katedralskolens store herbarium, men han fant at alle trærne og den skyggefulle beliggenhet ikke gjorde Paléhagen brukbar til skolens formål, og dermed tok han til orde for å lage en park her, noe som faktisk førte til opprettelsen av byens første offentlige park. Hageanlegget kom således ikke til å bli benyttet slik som foreskrevet i testamentet. Allerede i 1805 hadde katedralskolen sett seg om etter et mer hensiktsmessig sted å ha som botanisk hage. 22. august 1815 overtok staten området for en symbolsk sum; «imod at Skolen derfor tilstaaes en aarlig Godtgjørelse af 300 Rbd rent Sølv, som af Statscassen bliver at udrede.» Det ble nå bestemt at hagen skulle følge Palébygningene.
Parken ble beskåret både da Palékaia ble anlagt i 1852, og ved flere senere utvidelser av Strandgata, blant annet da Havnebanen kom i Strandgata i 1907. Også den nye Tollboden tok en bit av hagen fra syd da den ble bygget i 1896. Resten av haven (2,6 mål) ble rehabilitert av kommunen i 1897.
«Lucy in the Sky with Diamonds»
«Lucy in the Sky with Diamonds» er en sang av den britiske rockegruppen The Beatles. Sangen er en del av albumet Sgt. Pepper's Lonely Hearts Club Band fra 1967. «Lucy in the Sky with Diamonds» blir offisielt kreditert duoen John Lennon/Paul McCartney, men er i hovedsak skrevet av Lennon.
I 1974 ble det inntil da eldste menneskefossilet, Australopithecus, funnet i Etiopia. Fossilet var over tre millioner år gammelt og fikk navnet Lucy etter denne sangen, som ble spilt om igjen og om igjen under feiringen av funnet.
Fernandes Pinheiro
Fernandes Pinheiro er en kommune i delstaten Paraná i sørregionen av Brasil.
Nathalie Santer
Nathalie Santer (født 28. mars 1972 i Innichen) er en italiensk tidligere skiskytter. Fra sesongen 2006-2007 konkurrerte hun for Belgia etter å ha blitt vraket fra det italienske landslaget. Den 10. april 2008 kom meldingen om at hun hadde bestemt seg for å legge opp og heller ville satse på hest hjemme i Italia.
Hun hadde sin beste periode som skiskytter tidlig på 1990-tallet. I sesongen 1993 kom hun på andreplass sammenlagt i verdenscupen. Totalt har hun vunnet tre verdenscuprenn i løpet av karrieren.
Nathalie Santer giftet seg i 2006 med den norske skiskytteren Ole Einar Bjørndalen. De gikk fra hverandre i 2012.
Nathalies søstre Saskia (skiskyting) og Stephanie (langrenn) er også fremragende idrettsutøvere. Hvis ikke Stephanie hadde blitt skadet, ville det under OL 2006 for første gang ha deltatt tre søstre i de samme lekene. I 2007 deltok hun også i Ski-VM for Belgia, der hun ble nr 53 på 10 km fri teknikk.
Cnemida
Cnemida er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore (8-17 millimeter), mørke, blanke skarabider, dekkvinger, bakkropp og bein kan være gulbrune. Kroppen er høyt hvelvet og omtrent så høy som bred. Pronotum er mye smalere enn dekkvingene, ved bakkanten er det trukket ut til to utskudd som omrammer det kileformede scutellum. Dekkvingene har markerte lengdefurer og dekker ikke de bakerste bakkroppsleddene. Baklårene er kraftige.
Levevis
De voksne billene finnes ofte på blomster og annen vegetasjon. De kan legge seg ned på siden og ligner da på planterester eller rusk. Larvene lever i råtnende ved.
Utbredelse
Slekten er utbredt i Sør- og Mellom-Amerika, fra det midtre Mexico i nord til det sørlige Brasil og nordligste Argentina i sør.
Rue
Ruing er en behandling av ull der småfibrer rives ut av stoffets overflate slik at bindingsmønsteret forsvinner. I praksis blir ullen mykere og mer lodden etter ruingen. Maskinelt foregikk ruing i en ruemaskin med en trommel med naturborer (kardeborer) som ruet («rev opp») de ytterste fibrene i eksempelvis et ullteppe.
Bergkutling
Bergkutling (Pomatoschistus pictus) er en fiskeart i gruppen kutlinger. Den blir opptil 9 cm lang og lever fra overflaten og ned til 50 meters dybde. Den lever som regel på skjell-, grus- eller sandbunn. Bergkutlingen spiser hovedsakelig små krepsdyr.
Remøybrua
Remøybrua er ei bru som krysser Nørdre Vaulen mellom Leinøya og Remøya i Herøy kommune i Møre og Romsdal. Brua er 340 meter lang. Den ble åpnet for trafikk mars 1966, med offisiell åpning 25. september 1968. Brua er del av fylkesvei 5876.
Sentripetalakselerasjon
Der v er banefarten i meter per sekund, "{\omega}" er vinkelhastigheten, r er radien i meter og T er rundetiden i sekunder.
Kogelbergfjellene
Kogelbergfjellene er en fjellkjede som ligger langs kysten av Falsebukta i Western Cape i Sør-Afrika. Fjellene inngår i Cape Fold Belt og begynner sør for Grabouw. De danner et bratt kystnært område ved den lille byen Kleinmond. Kogelberg-området har de bratteste og høyeste klippene som fører rett ut i havet langs den sørafrikanske kystlinjen. Hovedvei R44 følger en naturskjønn rute langs denne delen av kysten.
Fjellene består i hovedsak av Table Mountain sandstein og danner noe veldig ulendt terreng som er svært rik på fynbos, flora tilhørende Western Cape. Elgin Valleys (Elgindalen) omkringliggende fjellkjeder anses for å være sentrum av Cape floraregion, og her finnes flere plantearter enn noe annet sted i den florale regionen. Området har middelhavsklima, men mye mildere enn gjennomsnittet som følge av kontinuerlige havvinder som blåser fra Sør-Atlanteren. Vinterperioden er ofte svært våt og kjølig, mens somrene er preget av tørke, vamre og vind. Snø forekommer noen ganger på de høyeste toppene. Området er vernet innenfor Kogelberg Biosphere Reserve (Kogelberg biosfærereservat) og består av et vernet kjerneområde på 103 629 hektar. Det høyeste fjellet er Koeëlberg (afrikaans for «Kulefjellet») som har en høyde på 1 289 moh.
Byer og landsbyer i denne regionen inkluderer:
Samyukta Janamorcha Nepals 40 krav 1996
Samyukta Janamorcha Nepals 40 krav blei sendt av organisasjonens leder Baburam Bhattarai til statsminister i Nepal, Sher Bahadur Deuba, den 4. februar 1996.
Bhattarais SJM (Nepals Forente Folkefront) var på denne tida den legale fronten for maoistpartiet NKP(Maobadi), som hadde gått under jorda for å forberede opprør. Politisk representerte krava opprørsprogrammet til NKP(M).
Hovedpunktene i kravbrevet
Brevet begynner med å si at hvis disse krava ikke blir innført, vil det føre til opprør.
De viktigste områdene som blei tatt opp
Krava som stilles gjelder særlig
Kravet om valg på grunnlovsgivende forsamling
Dette var et gammalt krav fra 1951. Kong Tribhuvan lovet det i en tale den 18. februar, etter at demokratirevolusjonen i 1950 til 1951 hadde seira. Løftet blei aldri innfridd.
Alle partier som kjempa for demokrati hadde dette på programmet fram til demokratirevolusjonen, men kravet blei gitt opp av de store partiene i et kompromiss med kongen høsten 1990. Dette førte til ei ny grunnlov, laga av de dominerende partiene og kongen i fellesskap, som bl.a. ga betydelige privilegier til kongen.
Grunnlova beholdt også formuleringa fra det kongelige diktaturets grunnlov i 1962, som slo fast at Nepal var en hinduisk stat. Dette skjedde mot sterk motstand særlig fra de nasjonale og religiøse minoritetene, kvinnene (som var sterkt diskriminert innafor tradisjonell nepalsk hinduisme) og de sekulære og moderne delene av befolkninga.
At staten blei gjort sekulær og kravet på grunnlovsgivende forsamling blei innfridd, var ei avgjørende forutsetning for fredsslutninga etter borgerkrigen i 2006.
Ikke krav om republikk
Det er verdt å merke seg at de 40 punktene inneholder ikke noe krav om republikk, bare krav om slutt på kongemaktas økonomiske og politiske privilegier.
Kongen hadde på denne tida bl.a. skattefrihet for mange inntekter, tollfrihet, frihet for rettsforfølgelse (som bl.a. førte til at prins Paras ikke blei tiltalt etter flere drap, og kommando over hæren uavhengig av regjeringa.
NKP(M) reiste først kravet om republikk etter massakren i Kathmandus slott i 2001, da kong Birendra blei drept og erstatta av kong Gyanendra.
Dette kan tyde på at NKP(M) ved starten av opprøret mente det kunne være mulig å komme fram til en avtale med kong Birendra. Det blei også hevda seinere (bl.a. i en artikkel av Baburam Bhattarai) at NKP(M) under hånden hadde hemmelige kontakter med kong Birendra under opprørets første del. I hvert fall er det et faktum at kong Birendra aldri tillot at hæren blei satt inn i borgerkrigen, og dette førte til svært lave tap i borgerkrigens første 5 1/2 år, fram til sommeren 2001.
Ikke noe sosialistisk program
Vestlig presse skreiv ofte under borgerkrigen at NKP(M) kjempa for «en kommunistisk stat i Nepal».
Det er ikke noe grunnlag for denne påstanden i krava fra 1996. Tvert imot er hverken kommunisme eller sosialisme nevnt.
Hans Rinn
Hans Rinn (født 19. mars 1953 i Langewiesen, Ilm-Kreis i Thüringen), er en østtysk tidligere aker som deltok i de olympiske vinterleker 1976 i Innsbruck og 1980 i Lake Placid.
Samyukta Janamorcha Nepals 40 krav 1996
Ikke noe sosialistisk program
NKP(M)s leder Prachanda har derimot hevda at partiet kjemper for å gjennomføre en kapitalistisk revolusjon i Nepal (mot føydalisme, altså førkapitalistiske forhold), og representanter for partiet har sagt at målet er å gjennomføre den engelske revolusjon fra 1600-tallet.
Hans Rinn
Rinn ble olympisk mester i aking under vinter-OL 1976 i Innsbruck. Sammen med Norbert Hahn vant han konkurransen i toer for menn foran Vest-Tyskland og Østerrike. I ener for menn ble han nummer tre, bak sin landsmann Dettlef Günther og Josef Fendt fra Vest-Tyskland.
Samyukta Janamorcha Nepals 40 krav 1996
Moderate krav fra opprøret i 1990
Fra starten av var kommentatorer slått av hvor moderate og prosaiske mange av krava er. En vanlig kritikk av NKP(M) har vært at det skulle ikke være nødvendig å gå til opprør for disse krava (for eksempel: «Gjødsel må gjøres billig og lett tilgjengelig»!). De burde kunne gjennomføres med kamp for reformer innafor systemet.
Hans Rinn
Fire år senere, under vinter-OL 1980 i Lake Placid vant han sin andre olympiske tittel i aking, også denne gangen i toer sammen med Norbert Hahn. Rinn ble verdensmester i aking fire ganger, to i ener og to i toer. 1973 i Oberhof i ener, 1975 i Hammarstrand i toer og 1977 i Innsbruck i både ener og toer.
Samyukta Janamorcha Nepals 40 krav 1996
Moderate krav fra opprøret i 1990
Brevet er for det meste ei sammenfatning av krav som blei reist i den store demokratirevolusjonen i 1990, da mange venta at resultatet skulle bli jordutdeling, lik arverett for kvinner, slutt på diskriminering av kasteløse, rett for nasjonale minoriteter til å bruke språka sine i undervisning, osv.
At dette ikke blei gjennomført, førte til stor skuffelse og kraftig kritikk mot partiene som hadde makta i Kathmandu.
Derfor fikk de 40 krava også stor politisk innflytelse, og blei støtta av mange som sto langt fra maoistpartiet.
Opprøret starter, SJMs videre utvikling
Brevet ba statsministeren svare på brevet innen 16. februar, ellers ville opprør bryte ut. Men regjeringa reagerte ikke på brevet på noen måte. NKP(M) venta heller ikke så lenge, men starta opprøret med angrep på mange politistasjoner og andre statlige mål den 13. februar. Dermed var borgerkrigen i gang, og den fortsatte i vel 10 år.
Men da opprøret gikk svært raskt fram på slutten av 1990-tallet og bl.a. fikk behov for å bygge opp en administrasjon over store områder, kom partiet til at SJM ikke kunne fylle denne oppgava. Organisasjonen blei derfor oppløst våren 2000
Oppgava som opprørernes begynnende statsapparat blei isteden tatt over av Nepals Forente Nasjonale Folkeråd, som blei oppretta under ledelse av Baburam Bhattarai i november 2001.
Teksten i de 40 krava
Krav med førti punkter overlevert til statsminister Sher Bahadur Deuba den 4. februar 1996 fra Samyukta Janamorcha Nepal.